ኣቦይ ስብሓት፡ ኣነ እኳ ንዐኦም ከምጠየቕካዮም ምሐሸ ምበልኩ፤ ከምኡ ዝብሉ ከምዘለዉ ግን ብወረያ ወረ እሰምዕ እየ። ብዘይ ምንም ጥርጥር ብዘይምፍላጡ ዝጋገ ሰብ ኣሎ። እዚ ጌጋ ድዩስ ኰነ ኢልካ ዝዝረብ እዩ ዝብል ክረአ ኣለዎ። ምግጋይ ማለት ሓበሬታ ዘይምህላዉ እዩ። ኰነ ኢልካ እንተዀይኑ ግን ወይ ዓቕሉ ዝፀበቦ ፀላኢ እዩ፤ ወይ ድማ ካብ ካልእ ዝተልኣኸ እዩ። ፀላኢ ወይ ካብ ባዕሉ ወይ ድማ ተላኢኹ እዩ ዝብገስ። ስለ'ዚ ተጋግዮም ድዮም ወላስ ኰነ ኢሎም ድዮም ክፈልጦ ኣይክእልን። ቢቢሲ ትግርኛ፡ መቐለ መሕብኢት ገበነኛታት ኰይና፤ ህወሓት ሓቂ እንተሃልይዋ ንምንታይ ንቶም ዝተኸሰሱ (በዓል ጌታቸው ኣሰፋ) ናብ ፍርዲ ቀሪቦም ንፅህነኦም ከረግጋፁ ዘይትገብር፤ ካብ ኣቦይ ስብሃት ኣትሒዞም ካብ ኣዲስ ኣበባ ሃዲሞም ኣብ መቐለ ኣዕቝቦም ኣለዉ ዝብል ዘረባ ብፍላይ ካብ መሪሕነት ኣዴፓ(ብኣዴን) ወላ እውን ካብ ካልኦት ውልቀሰባት ተደጋጊሙ ይስማዕ። እስቲ ብዛዕባ እዚ ግለፁለይ?
